લુન્સીકુઇ મેદાનને અડીને ગાર્ડન છે, જે કેટલાક સમયથી વિપૂલ-હિરેન પાર્ક (શીરવાઇ પાર્ક) તરીકે ઓળખાઇ રહ્યો છે. આ ગાર્ડનનું નવીનીકરણ કરવામાં આવશે. આ ઉપરાંત શહેરનાં ફુવારા વિસ્તારમાં આવેલા જ્યુબીલી બાગનો પણ વિકાસ કરવામાં આવશે. આ બાગનો પણ ઘણા લોકો ઉપયોગ કરે છે પરંતુ બાગ જુનો થઇ ગયો છે. શહેરનાં આ લુન્સીકુઇ શીરવાઇ પાર્ક અને જ્યુબીલી બાગને ટીપટોપ કરવા માટે 82.27 લાખ રૂપિયાનો અંદાજિત ખર્ચ કરવામાં આવશે. નવસારી પાલિકાએ આ ખર્ચ સરકારની અમૃત યોજના હેઠળ કરવાનું આયોજન કર્યુ છે.